Diari Oficial de la Generalitat Valenciana


Sumari del DOGV 5538, del 20-06-2007 (2007/8124)

Informació pública del programa d'actuació aïllada del solar situat a la zona de serveis Gargansidi de Baix del PP-5 del Pla General d'Ordenació Urbanística de Calp.
---------------------------------------------------------------------------------------------------------------------------------------------------------------------

### Dades del document

Número de DOGV
:   5538

Data del DOGV
:   20-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8124


Data del document
:   13-06-2007

Organisme emissor
:   Jj Mas, SL

Tipus de document
:   Informació Pública

Informació pública del programa d'actuació aïllada del solar situat a la zona de serveis Gargansidi de Baix del PP-5 del Pla General d'Ordenació Urbanística de Calp. [2007/8124]  
Pel proponent, JJ. Mas, SL, a l'empara del que preveuen l'article 147 i següents de la LUV 16/2005, i 258 i concordants del ROGTU 67/2006, ha sigut presentat davant l'Ajuntament de Calp i la notaria del senyor Juan Fernández Ybarra Moreno de Calp, per a la seua exposició pública, el programa d'actuació aïllada que inclou la documentació següent:  
Alternativa tècnica,   
Projecte d'execució de l'edificació i  
Projecte de Reparcel·lació Horitzontal.   
Als efectes oportuns s'hi fa constar:   
Que la documentació es troba protocolitzada a la notaria de Juan Fernández Ybarra Moreno, situada al carrer Santa María, 1, entresòl, (Calp); i hi queda sotmesa a informació pública durant el termini d'un mes, a partir del dia següent al de la publicació del seu anunci en el Diari Oficial de la Comunitat Valenciana.  
Que durant aquest termini qualsevol persona podrà comparéixer a l'expressada notaria, en dia hàbil entre les 10.00 i les 14.00 hores, i sol·licitar que se li exhibisca la referida documentació, o obtenir còpia de l'acta de protocolització.  
Que durant el termini d'un mes a comptar des del dia següent a la publicació del present anunci en el Diari Oficial de la Comunitat Valenciana, se sotmet a informació pública el citat programa, i pot presentar-s'hi durant el dit termini, pels interessats, al·legacions i suggeriments, com també alternatives tècniques en competència. Amb tal motiu ha sigut dipositada a l'Ajuntament de Calp còpia de la citada documentació als efectes legals pertinents, i s'hi podran consultar les actuacions devidades.   
Conclòs el termini anterior es procedirà de la següent manera:  
En cas de presentació de noves alternatives en competència amb la que inicia el procediment, es procedirà, per aquells qui l'hagueren presentada, a sotmetre-les a informació pública pels seus mitjans i amb els mateixos requisits que els exigits per a la que inicia el procediment, per un termini de 15 dies. Exhaurit el citat termini, durant el termini de 10 dies comptats des de la finalització dels terminis indicats anteriorment, podran presentar-se proposicions juridicoeconòmiques a qualsevol de les alternatives tècniques presentades.  
En el cas de no presentar-s'hi noves alternatives en competència, exhaurit el termini d'un mes des de la publicació en el Diari Oficial de la Comunitat Valenciana de l'anunci del programa que obre el concurs, s'obrirà un termini de 10 dies per a la presentació de proposicions juridicoeconòmiques.  
Calp, 13 de juny de 2007.- L'administrador únic: Jose Joaquin Mas Tent.